Metropolitan GameDev radionica :: Kutak za gamere ~ Kritike & Novosti\nTema: Metropolitan GameDev radionica (Moderatori: Bokac, Magic Master, -Samurai-)\nTrenutno vreme je: 14. Avg 2020, 07:20:10\nTema: Metropolitan GameDev radionica (Pročitano 4883 puta)\n29. Jun 2013, 18:48:52\nI ovog leta na Univerzitetu Metropolitan održava se GameDev radionica. Tokom trajanja radionica možete raditi na svojim igrama, slušati predavanja veterana gaming industrije ali i učestvovati u raznim manjim projektima.\nOve godine je malo veći fokus na društvenim igrama tako da na svakom okupljanju radimo vežbe iz game dizajna upravo kao boardgame. Samim tim, predznanje o izradio video igara nije potrebno te se svi mogu priključiti radionici :) Naravno, ukoliko želite da na miru radite na svojim projektima i igrama, uvek su na raspolaganju odvojene učionice sa računarima.\nRadionice se održavaju nedeljom na Univerzitetu Metropolitan. Univerzitet se nalazi u Beogradu, u ulici Tadeuša Košćuška 63 kod sportskog centra Milan Gale Muškatirović (bivši 25. maj). Standardni termin je od 14-20h ali se može desiti da dođe do pomeranja na prepodnevne časove zbog ispitnih rokova.\nU ovoj temi ću kačiti najave svih dešavanja.\nVesti o radionici mozete pratiti i na Facebook strani\n« Poslednja izmena: 02. Avg 2013, 11:27:07 od Bokac »\nPoruka #1 29. Jun 2013, 18:51:00\nOve nedelje radionice počinju nešto ranije - u 10 časova kratkom projekcijom (najverovatnije ćemo gledati epizode Extra credits) a u 11h počinjemo sa game design vežbom.\nTema vežbe će biti adaptacija video igre u društvenu igru, tako da razmislite kako biste svoju omiljenu igru postavili na tablu (naravno bez varanja u vidu RPG sistema kao što su Neverwinter nights i igara koje su već dobile boardgame adaptacije ;) )\nPoruka #2 01. Jul 2013, 15:53:37\nNece biti radionica ovog vikenda zbog ispitnih rokova, eventualne naknadne termine cemo najaviti.\nI dalje je tema adaptacija video igara u boardgame tako da imate dodatnih nedelju dana da osmislite koncept :)\nPoruka #3 02. Avg 2013, 11:25:17\nPoruka #4 09. Avg 2013, 10:08:18\nPoruka #5 10. Okt 2013, 09:38:22\nPoruka #6 03. Jul 2015, 09:16:36\nOvo je veoma zanimljivo,ali ja mislim da je naj bolje da svako sam uci kako nebi zavisio od drugih ljudi. ::\nOznake: katarina Metropolitan radionica sredojevic


Početak/Kultura/Na Filmskim susretima u Nišu četiri od pet naslova sa spiska srpskih kandidata za američkog Oskara\nMeđu pet filmskih naslova koji su se našli na spisku srpskog kandidata za američkog Oskara čak četiri su koje će niška publika imati priliku da vidi na 54 Filmskim susretima od 24-30. avgusta.\nUz dramu „Kralj Petar Prvi“ Petra Ristovskog i tragikomediju „Delirijum tremens“ Gorana Markovića, na konkursu Akademije filmske umetnosti i nauke (AFUN) za srpskog kandidata za američkog Oskara, prijavljenia su još tri filma – dokumentarac „Slučaj Makavejev ili proces u bioskopskoj sali“ Gorana Radovanovića, film „Reži“ Koste Đorđevića i kontroverzni „Teret“, nagrađivano ostvarenje Ognjena Glavonića.\nKonačna odluka o našem kandidatu za nagradu Oskar biće doneta polovinom septembra, o čemu odlučuje specijalna komisija AFUN-a koja broji 24 člana.\n„Delirijum tremens“, film Gorana Markovića, koji otvara 54. Filmske susrete u Nišu, snimljen je posle velikog uspeha istoimene pozorišne predstave. Reč je o priči o slavnom glumcu koji tražeći način da izdrži teret života i rada upada u alkoholno ludilo, završava u bolnici i pokušava da nađe rešenje svog problema.\nFilm „Reži“ Koste Đorđevića, je priča o sveprisutnom vršnjačkom nasilju i odraz prošlosti koju smo živeli, kroz koje se mogu naslutiti obrisi budućnosti. Film prati jedan dan u životu tinejdžerke, u kojem sve što je izgledalo kao luda i vesela avantura polako prerasta u noćnu moru sa ožiljcima za ceo život.\n“Kralja Petar Prvi” reditelja Petra Ristovskog snimljen je prema motivima romana „Čarape kralja Petra“ Milovana Vitezovića. Glavnu ulogu kralja, koji je kao mlad proteran iz Srbije i nikada nije uspeo da napravi čvrstu vezu za zemljom iz koje je potekao, tumači Lazar Ristovski.\n„Teret“ je priča vozača kamiona koji u toku NATO bombardovanja Srbije 1999. godine prolazi kroz nepoznate predele, okružen posledicama rata. Angažovan je da preveze određeni tovar, pri čemu niti zna niti želi da zna šta je to što prevozi ali taj tovar vremenom postaje njegov teret. Reditelj filma je Ognjen Glavonjić, a glavnu ulogu tumači Leon Lučev.\nPeti film sa spiska srpskih kandidata za američkog Oskara, je dokumentarac “Slučaj Makavejev ili proces”, Gorana Radovanovića, koji nije deo programa Filmskih susreta. Uz omaž slavnom reditelju, film predstavlja i kritičku analizu titoizma i istražuje poziciju umetnika u socijalističkoj Jugoslaviji i usredsređuje se na političku i društvenu klimu u kojoj je sa javnih govornica i pod pokroviteljstvom Komunističke partije osuđivan film “WR Misterije organizma”, Dušana Makavejeva iz 1971. godine.\namericki Oskar Delirium tremens filmski susreti niš Kralj Petar Prvi Rezi Slucaj Makavjev Teret


Banjalučki OFK Sport Team rasadnik fudbalskih talenata – ALPIS\nNov 17, 2021 #Banjaluka, #drustvenaodgovornost, #mozzart, #ofksportteam\nZa uspješnu fudbalsku karijeru veoma su važni prvi koraci, a sa treninzima je potrebno početi već u predškolskom uzrastu. Tom logikom vode se i u OFK Sport Team Banjaluka.\nSudeći po rezultatima, recept im je uspješan. Naime, već su iznjedrili brojne fudbalere koji imaju profesionalne ugovore, ali i članove reprezentacije. Kako bi im pružili podršku u misiji stvaranja novih talenata, kompanija Mozzart omladincima je donirala sportsku opremu.\n-Koristim priliku da se zahvalim kompaniji Mozzart na ovoj donaciji i pomoći. Definitivno primjećujem da je Mozzart prepoznao pravac rada koji može da donese društvenu korist i još bolji sportski ambijent. Pratili smo u medijima brojne donacije i sponzorstva koja su realizovali, pa smo se i mi nadali pozitivnom odgovoru. Tako je i bilo- na naše veliko zadovoljstvo – kaže Bogdan Krnojelac, koordinator za rad sa omladinskim selekcijama OFK Sport Team Banjaluka.\nOva Škola fudbala postoji od 2007. godine, a trenutno okuplja 250 dječaka uzrasta od pet do 14 godina. Mali fudbaleri na početku treniraju zajedno, a nakon godinu dana, oni talentovaniji prelaze u grupu za intenzivniji rad, dok se ostali bave fudbalom rekreativno. Kada dođe vrijeme za registraciju igrača, dječaci uzrasta od 12 godina se registruju u FK Željezničar Banjaluka, sa kojim imaju dobru saradnju, pa tamo prolaze kroz selekcije pretpioniri, pioniri, kadeti.\nOFK Sport Team već 14 godina organizuje turnir za male fudbalere uzrasta od sedam do deset godina. Tada okupe oko 3.000 igrača iz BiH, Mađarske, Italije, Austrije, Rumunije, Slovenije, Hrvatske, Srbije, Makedonije, Crne Gore…\n-Ova saradnja samo je nastavak našeg ulaganja u sportske kolektive i mlade talente širom BiH. Smatramo da je važno pružiti podršku malim fudbalerima već na početku njihove karijere i vjerujemo da im će im oprema biti od koristi na putu do prvih sportskih uspjeha- kaže rukovodilac Direkcije korporativnih poslova Mozzarta, Selma Salkanović.